যিশু
যিশু (৪ খ্রিস্টপূর্বাব্দ?-৩০ খ্রিস্টাব্দ?) ছিলেন একজন ইহুদি ধর্মপ্রচারক, যিনি খ্রিস্টধর্মের কেন্দ্রীয় ব্যক্তিত্ব হিসেবে গণ্য হন। তিনি নাসরতের যিশু নামেও অভিহিত হন। যিশুকে প্রদত্ত উপাধি 'খ্রিস্ট' থেকে খ্রিস্টধর্মের নামকরণ করা হয়েছে। খ্রিস্টানরা বিশ্বাস করেন, যিশু ইশ্বরের পুত্র এবং বাইবেলের পুরাতন নিয়মে পূর্বব্যক্ত মসিহ যার আগমন নতুন নিয়মে পুনর্ব্যক্ত হয়েছে।
যিশুর স্বর্গারোহণ
৬ষ্ঠ শতাব্দীর মধ্যে খ্রিস্টান শিল্পকলায় স্বর্গারোহণের চিত্র অঙ্কিত হতে শুরু হয়। ৯ম শতাব্দী থেকে গির্জার চূড়ায় স্বর্গারোহণের দৃশ্য প্রদর্শিত হতে শুরু করে। অনেক স্বর্গারোহণের দৃশ্যে দুটি অংশ থাকে: একটি উপরের (স্বর্গীয়) ও একটি নিচের (পার্থিব) অংশ। স্বর্গারোহণের সময় যিশু ডান হাতে পৃথিবীতে তাঁর শিষ্যদের আশীর্বাদ করছেন, এমন দৃশ্যও দেখা যায়। এই দৃশ্যের তাৎপর্য, যিশু সমগ্র চার্চকে আশীর্বাদ করছেন।